rlitschk/wikidir huggingface dataset:
Marcus Aurelius Antoninus (* 4. April 188 in Lugdunum; † 8. April 217 in Mesopotamien), beter bekannt unner den Naam Naam Caracalla, weer röömschen Kunsel un Kaiser vun dat Röömsche Riek vun 198 bit 217. He weer de Söhn vun Kaiser Septimus Severus un is hüdigendags meist bekannt as Bomeester vun Caracalla siene Thermen, man ok as en verruckten Malljann, de sien Broer Geta an’e Siet maakt hett un de sülms amenne dör de Praetorianers an’e Siet maakt wurr. An un for sik heete he Lucius Septimius Bassianus (ok as "Bessaianus" schreven), un is boren wurrn in Lugdunum, dat hüdige Lyon. Sien Vadder Septimus Severus weer boren in Leptis Magna, siene Mudder stamm ut Syrien. He is upwussen as en sachtsinnigen jungen Mann. He schall sogor bi Gladiatorenspeele den Kopp wegdreiht hebben, wenn em dat to blödig wurrn is. In dat Johr 195 hett sien Vadder bekannt geven, datt he nu in Marcus Aurelius siene Familie to’n Söhn annahmen wurrn weer un hett em umdöfft up den Naam Marcus Aurelius Antoninus, wat vun dor af an sien offiziellen Naam ween is. 202 is Antonius Konsul wurrn, tohopen mit sien Vadder. In datsülvige Johr hett he Plautilla freet, de Dochter vun
Ene Slüüs is'n groten Trog in enen Fluss oder Kanaal, de darför dar is, dat de unnerscheedlich hogen Waterstännen gegensietig afslaten weern köönt. Dörgangsslüsen mit twee Doren sünd dar nödig, wo Scheep enen Unnerscheed von Waterstännen överwinnen mööt. To'n Bispill mussen de Waterstandsunnerschede in den Ems-Jade-Kanaal up ene Längde van 72 km dör den Bo van sess Slüsen utgleken weern. Dat Dörslüsen geiht so vör sik: En Schipp, dat van baben kummt, föhrt dör de apenen Doren in de Slüüskamer rin. De Baberdoren weert slaten un de Unnerdoren apen maakt. Dat Water loppt nu langsam ut de Kamer herut, un dat Schipp sackt mit daal. Wenn de Waterstand utgleken is, kann dat Schipp ut de Kamer herutföhren. En Schipp, dat up de anner Siet van de Slüüs al tööft hett, kann nu in de Kamer rin. De Unnerdoren weert slaten, un dör de Baberdoren warrt nu wedder Water rinlaten. Dat Schipp stiggt mit up, un wenn de Waterspegel utgleken is, laat sik de Doren ganz apen maken un de Fahrt kann wietergahn.
Antoine-Jérôme Balard (* 30. September 1802 in Montpellier, Frankriek; † 30. März 1876 in Paris) weer en franzöösch Chemiker un Opdecker vun dat Element Brom. Balard hett 1826 dat chemisch Element Brom unafhängig vun Carl Jacob Löwig opdeckt un ok de Eegenschapen vun dat Element bestimmt. He hett de Luchtepfindlichkeit vun dat Sülverbromid opdeckt. Later kunn he nahwiesen, dat dat Brom ok in Seeplanten un Seedeerten gifft. Dorbi weer dat Opdecken vun Brom eegentlich en Nebenprodukt vun sien Forschungen över de See un deren Levensformen. Balard bedreev doröver rut Forschungen över günstig Methoden, um Meerwater to entsolten. Louis Pasteur un Marcellin Berthelot weern twee vun sien Studenten.
Carl (Karl) Jacob Löwig (* 17. März 1803 in Bad Kreuznach; † 27. März 1890 in Breslau) weer en düütsch Chemiker. Löwig weer akademischer Schöler vun Leopold Gmelin un hett later Chemie as Perfesser an de Universitäten Heidelbarg, Zürich un 1853 as Nahfolger vun Robert Wilhelm Bunsen in Breslau lehrt. Sien Arbeitsrebeet weer u. a. de Verbindungen vun dat chemisch Brom, dat he 1826 to glieker Tiet mit Antoine-Jérôme Balard un unafhängig vun de opdeckt hett. Armin Wankmüller: Löwig, Karl Jacob. In: Neue Deutsche Biographie (NDB), Band 15. Duncker & Humblot, Berlin 1987, S. 109 f. Hermann Markgraf: Löwig, Karl Jacob. In: Allgemeine Deutsche Biographie (ADB), Band 52. Duncker & Humblot, Leipzig 1906, S. 105 f. Biografisch Notiz (engelsch) To dat Opdecken vun Brom (engelsch) Löwig in de Katalog vun de Deutsche Nationalbücherei
Dit Woort hett noch annere Bedüden: kiek dorför ünner Brom (Mehrdüdig Begreep). Brom [IPA: broːm] is en cheemsch Element mit dat Atomteken Br un de Atomtall 35. In’t Periodensystem steiht Brom in de 7. Hööftgrupp un billt tosamen mit de Elementen Fluor, Chlor, Jod un Astat de Grupp vun de Halogenen. Ünner Normalbedingen liggt Brom in fletige Form as tweeatomige Molekülen vör (Br2) un is somit blangen Quecksülver een vun twee Elementen de ünner Normalbedingen fletig sünd. De Naam vun’t Element kummt ut dat Ooltgreeksche (βρῶμος, brômos) un heet so veel as „Stunk“, „Röök vun en Deerbuck“. Brom reageert gau un kummt in der Natur nich elementar vör, man blots in verschedene Verbinnen. De wichtigsten dorvun sünd de Bromiden, in de Brom as Anion Br− vörkummt. De bekanntsten Bromiden sünd Natriumbromid un Kaliumbromid. Bromiden kamt ünner anner in Seewater vör un hebbt en poor bioloogsche Funkschonen. Brom is to’n eersten mol 1826 vun den franzööschen Chemiker Antoine-Jérôme Balard ut Seealgen cheemsch herstellt worrn, de vun de Soltwischen bi Montpellier kemen. De industrielle Produkschoon is 1860 losgahn. De bekannte Chemiker Joseph Louis Gay-Lussac hett den Naam „Brom“ vörslahn vun wegen den steken Röök. Al twee Johren vör Balard, 1824, hett de
Klaas Brix (* 20. März 1821 in Petersborg; † 19. Oktober 1890 ok dor) weer en plattdüütschen Schriever. Brix is 1821 in Petersborg in Angeln boren, weer in junge Johren Köher un later Bladdbinner. As Bladdbinner hett he in Buckbarg leevt un later vonaf 1875 wedder in Petersborg. Dor is he 1890 ok doodbleven. Brix hett blangenbi plattdüütsche Riemels schreven un is dor in’n Sommer mit op Tour gahn. Alltohoop hett he woll so bi 14.000 Bannen von sien Fahrten verköfft. Hoch- und plattdeutsche Gedichte. Sülvsverlag, Buckbarg 1858 Fahrten aller Art un wider nix. in Riem’ schreeben un utgeben. Sülvsverlag, Buckbarg 1875 (de 4. bet 8. Oplaag sünd ünner’n Titel Fahrten aller Arten un sunst noch watt rutkamen) Fahrten aller Arten un sunst noch wat. In Hoch un Platt vun Klas Brix. Föfte unverännerte Oplag. Mit 12 Holtsnitten. 1884 (Google-US) List vun plattdüütschen Schrievers Bi’n Wikiborn gifft dat Originalschriften över dat Thema oder vun den Schriever: Category:Klas Brix. Klaas Brix in de Datenbank Die niederdeutsche Literatur (hoogdüütsch)
The One That Got Away is de Titel vun en britisch Filmdrama ut dat Johr 1957 över de Geschicht vun den düütschen Flegeroffizeer Franz vun Werra, den eenzigen Düütschen, de ut de Kriegsfangenschop vun de Briten utrieten un die Heimat torüchkehren künn. Dat Dreihbook to den Kriegsfilm baseert op dat Saakbook The One That Got Away, dat 1956 vun Kendal Burt un James Leasor rutbröcht worrn is. De Tweete Weltkrieg: De Slacht um England hett 1940 ehrn Hööchpunkt. Dorbi warrt de Messerschmitt Bf 109 vun den Offizeer vun Werra afschaten un mutt nootlannen. He warrt dorophen fangen sett. Vun Werra gifft sik övertüügt vun sik sülvst un bi de Verhören seggt he nix na. Liekers dat se em dör jemehr nau Weten över sien Person bannig tosetten doot, künnt se em nich vun sien eenzig Teel afbringen: de Flucht na Huus. He drängt dorop in en Kriegsfangenenlager to kamen, vun wo ut he mit de Help vun annere Düütsche utneihn will. Vun Werra geiht sogor so weit, dat he mit den Offizeer, de em utfraagt, en Wett afslutt, dat he in weniger as söss Maanden utrieten kann. Al na en poor Daag hett he en Plaan, woans he sik bi’n
(444) Gyptis is en Asteroid (Spektralklass C) ut de Hööftgördel, de an’n 31. März 1899 vun de franzöösch Astronom Jérôme Eugène Coggia in Marseille opdeckt wurrn is. Dat weer ok de letzte Asteroid, de he opdeckt hett. De afsolute Helligkeit bedrocht 7,83. De Naam vun de Asteroid is afleit vun de Fru vun Protis, de Grünner vun de Stadt Marseille.
Alexander Duncan "Alec" McCowen (* 26. Mai 1925 in Tunbridge Wells; † 6. Februar 2017 in London) weer en britsch Filmschauspeler. Ofschons he in eerster Linie up Theaterbühnen speelt (u. a. Shakespeare), hett he ok in verscheeden Speelfilmen mitwarkt, dorünner 1972 in de Film Frenzy vun Alfred Hitchcock (hier speelt he den Inspekter, de vun sien Fru immer Eeten kriggt, wat man nich eeten kann) oder in de James Bond-Film Sag niemals nie (hier speel he den Q). Alec McCowen in de Internet Movie Database (engelsch)
Lech Aleksander Kaczyński D' (* 18. Juni 1949 in Warschau; † 10. April 2010 in Smolensk, Russland) weer en poolsch Politiker un Mitbegrünner vun de natschonalkonservativ Partei Prawo i Sprawiedliwość (PiS, dt. Recht und Gerechtigkeit). Kaczyński weer van 23. Dezember 2005 bit to sien Dood de veerte Präsident vun de Darte Poolsch Republik. Sien Twillingsbröer Jarosław Kaczyński weer van 2006 bit 2007 Ministerpräsident vun Polen. He keem tosommen mit sien Frau un anner hoochrangig Politiker ut Polen to Dood as de Präsidentenfleger afstörrt is. Sejmmarschall Bronisław Komorowski övernehm as amteerend Parlamentspräsident denn eerstmal de Amtsgeschäfte. Adam Holesch/Axel Birkenkämper, Von Kaczynski zu Tusk - eine deutsch-polnische Tragödie?. Bouvier Verlag, Bonn 2008.
De Urologie is en Deelrebeet vun de Medizin. Se befaat sik mit de Organen, de den Mieg billt un em afleidt, also de Neren, Miegblaas, Miegleider un Miegröhr. To dat Arbeitsrebeet höört butendem ok Krankheiten vun de Geslechtsorganen vun de Mannslüüd, also de Klöten, Nevenklöten, Saatleider, Saatblaas, Pint un de Prostata. Dormit deckt Urologen Deelen vun de Andrologie af. Översnieden gifft gat bito mit de Nephrologie, Gynäkologie, Neurologie, Onkologie un mit de Chirurgie. As egenstännig Fackrebeet is de Urologie noch teemlich jung, liekers reckt ehr Wörteln torüch bit in’t Öllerdom. Al ruchweg 1000 v. Chr. hett man in Ägypten den Blasenkatheter kennt, wobi disse fröhen Reedschoppen ut Bronze maatk weern. De Operatschoon vun Blasenstenen weer jüst so al bekannt. In’t antike Grekenland hett man sik ok al mit urologische Krankheiten uteneen sett. Hippokrates vun Kós hett as eerste Stören bi’t Waterlaten klassifizeert un dorbi Dysurie (Pien bi’t Waterlaten), Strangurie (drapenwies Waterlaten) un Ischurie (Miegverhollen) ünnerscheedt. He hett ok umfaten över’t Billn vun Blasensteen schreven. Na sien Ansicht weer dat nich gott, wenn de Dokter jem operativ wegmaken deit – in’n hippokraatschen Eed geiht de Dokter de Plicht in, keen Steen to snieden. Ok mit Krankheiten vun de Neren un jemehr
Dit Woort hett noch annere Bedüden: kiek dorför ünner Adelaide (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Adelaide is de Hööftstadt vun Süüdaustralien. Se liggt an de süüd-ööstliche Küste vun Süüdaustralien un hett 1.280.000 Inwahners In Volksmund wurrd Adelaide as 'City of Churches' nömmt. [1] Australian Bureau of Statistics (2006)
De Breef vun Paulus an de Gemeen in Rom (kort: Römerbreef) is een vun den Breven, de Deel vun dat Nieg Testament un dat Bibel sünd. Schreven hett den Paulus vun Tarsus, sachts as he in Korinth weer. Siet dat Middelöller warrt de in 16 Kapitel ünnerdeelt. För Martin Luther weer de Römerbreef heel wichtig. He schreev, dat dat dat wichtigste Book vun dat Niege Testament weer, un dat jedeen Christenminsch dit Book butenkopps lehrn schull. Ut den Römerbreef harr he ok sien Idee vun de Gerechtigkeit ut Gloven, un so hett dit Book vun de Bibel ok en groten Andeel an de Reformatschoon hett.
Campegius Vitringa (* 16. Mai 1659 in Leeuwarden; † 31. Märt 1722 in Franeker) weer en reformeerten Theologen ut de Nedderlannen. He studeer Theologie an de Universität vun Franeker in de Provinz Freesland un weer en vun de bekanntesten Schölers vun den protestantschen Theologen Johannes Coccejus ut Bremen. Later hett Vitringa an de Universität vun Leiden in Süüdholland wesselt un dor sien Studium toenne brocht. 1681 hett he en Roop kregen an de Universität vun Franeker as Perfesser vun de orientaalschen Spraken, twee Johre later hett he dor en Lehrupdrag för Theologie kregen. Siene beiden Hööftwarke sünd de Dissertatschoon över de jöödsche Synagoge un sien Kommentaar över den Profeten Jesaja ween, de in dat 18. Johrhunnert verscheden Mole na druckt wurrn is. Düsse Kommentaar is bit in de Tied vun Gesenius hen de beste Bidrag över de Exegese vun dat Jesaja-Book ween. Kommentar to den Profeten Jesaja (Leeuwarden 1714 bit 1720) De synagoga vetere libri tres (Franeker 1685, tweete Deel 1696) Sacrarum Observationum Libri Sex(Franeker, 1683-1708).
Hardy Krüger (* 12. April 1928 in Berlin-Wedding; an sik Franz Eberhard August Krüger; † 19. Januar 2022 in Palm Springs, Kalifornien) weer en düütschen Filmschauspeler un Schriever. Krüger is de Söhn vun den Ingenieur May Krüger. Sien Kindheit hett he in Berlin-Biesdorf verleevt. In’t Öller vun 13 Johren keem he 1941 op de Adolf-Hitler-School vun de Ordensborg Sonthofen. Dor weer he bit 1944 för en tokamen högere Positschoon in’n NS-Staat optogen. Vun Beroop wull he Ingenieur warrn, as sien Vadder. Wiel sien School tiet in Sonthofen is he 1943 utwählt worrn, as Dorsteller vun Pimpf Bäumchen an den NS-Film Junge Adler mittospelen. Dat hett sien tokamen Leven prägt. Eerst weer he en övertügten Adolf-Hitler-Schöler, man denn hett he bi de Dreiharbeiten in de UFA-Studios in Babelsberg Albert Florath un Hans Söhnker kennenlehrt, de ünner grote Gefohren Jöden de Flucht mööglich maakt hebbt un em verklort hebbt, wat dat mit dat Hitler-Regime op sik harr. As he 16 weer is he in de letzten Phaas vun’n Tweeten Weltkrieg in’n März 1945 in de Wapen-SS-Division „Nibelungen“ intogen un in gresige Kämp verwickelt. 1945 keem he in Tirol in US-amerikaansche Kriegsfangenschop. Op Anraden vun Wolfgang Liebeneiner is he na sien Torüchkehr na
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | 360er v. Chr. | 350er v. Chr. | ► ◄◄ | ◄ | 391 v. Chr. | 390 v. Chr. | 389 v. Chr. | 388 v. Chr. | 387 v. Chr. | 386 v. Chr. | 385 v. Chr. | 384 v. Chr. | 383 v. Chr. | ► | ►► De Römers weert vun de Galliers unner Brennus in de Slacht an de Allia slahn un mütt ehren Dies ater (Swarten Dag) beleven. Um 387 rüm: Platon kofft en Grundstück in Athen un grünnt dor siene Akademie.
◄ | 7. Johrhunnert v. Chr. | 6. Johrhunnert v. Chr. | 5. Johrhunnert v. Chr. | ► 500er v. Chr. | 490er v. Chr. | 480er v. Chr. | 470er v. Chr. | ► 509 v. Chr. | 508 v. Chr. | 507 v. Chr. | 506 v. Chr. | 505 v. Chr. | ► | ►► De leste röömsche König Tarquinius Superbus (Tarquinius de Stolte) schall in düt Johr na de Legenn vun dat röömsche Volk verdreven wurrn sien. Vun nu af an is Rom Republiek.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 370er v. Chr. | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | ► ◄◄ | ◄ | 347 v. Chr. | 346 v. Chr. | 345 v. Chr. | 344 v. Chr. | 343 v. Chr. | 342 v. Chr. | 341 v. Chr. | 340 v. Chr. | 339 v. Chr. | ► | ►► De Römers fangt an mit den eersten Krieg gegen dat itaalsche Volk vun de Samniten.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 370er v. Chr. | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | ► ◄◄ | ◄ | 345 v. Chr. | 344 v. Chr. | 343 v. Chr. | 342 v. Chr. | 341 v. Chr. | 340 v. Chr. | 339 v. Chr. | 338 v. Chr. | 337 v. Chr. | ► | ►► De eerste Krieg vun de Römers gegen dat itaalsche Volk vun de Samniten geiht to Enn.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | ► ◄◄ | ◄ | 330 v. Chr. | 329 v. Chr. | 328 v. Chr. | 327 v. Chr. | 326 v. Chr. | 325 v. Chr. | 324 v. Chr. | 323 v. Chr. | 322 v. Chr. | ► | ►► De Römers fangt an mit den tweeten Krieg gegen dat itaalsche Volk vun de Samniten.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | ► ◄◄ | ◄ | 302 v. Chr. | 301 v. Chr. | 300 v. Chr. | 299 v. Chr. | 298 v. Chr. | 297 v. Chr. | 296 v. Chr. | 295 v. Chr. | 294 v. Chr. | ► | ►► De Römers fangt an mit den drüdden Krieg gegen dat itaalsche Volk vun de Samniten. De maakt um düt Johr rum Gellius Egnatius to ehren Militär-Baas.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 330er v. Chr. | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | ► ◄◄ | ◄ | 308 v. Chr. | 307 v. Chr. | 306 v. Chr. | 305 v. Chr. | 304 v. Chr. | 303 v. Chr. | 302 v. Chr. | 301 v. Chr. | 300 v. Chr. | ► | ►► De tweete Krieg vun de Römers gegen dat italieensche Volk vun de Samniten geiht to Enn.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 320er v. Chr. | 310er v. Chr. | 300er v. Chr. | 290er v. Chr. | 280er v. Chr. | 270er v. Chr. | 260er v. Chr. | ► ◄◄ | ◄ | 294 v. Chr. | 293 v. Chr. | 292 v. Chr. | 291 v. Chr. | 290 v. Chr. | 289 v. Chr. | 288 v. Chr. | 287 v. Chr. | 286 v. Chr. | ► | ►► De drüdde Krieg vun de Römers gegen dat italieensche Volk vun de Samniten geiht to Enn. De Sabiners weert vun Rom besiegt un verleert ehre Sülvstännigkeit.
Groot Hund (lat. Canis Maior oder Canis Major) is de Naam vun een vun de 88 modernen Steernbiller. De Grote Hund liggt süddlich vun’n Himmelsäquater in’n Süüdoosten vun’n Orion. De dree Gördelsteerns vun’n Orion wiest nipp un nau op Sirius, wat de hellste vun all Fixsteerns is un den süüdlichen Eckpunk vun’t Wintersösseck dorstellt. Vun Middeleuropa ut is de Grote Hund in’n Winter deep över’n süüdlichen Horizont to sehn. Dör den westlichen Deel vun’t Steernbild tütt sik dat lüchten Band vun de Melkstraat, so dat in’n Groten Hund ok en poor intressante Steernhopens beobchte warrn künnt. De süüdlichste Deel vun’n Groten Hund is in Helsinki oder Stockholm al nich mehr to sehn. De Grote Hund weer een vun de 48 Steernbiller vun de greekschen Astronomie in de Antike, de al vun Ptolemäus beschreven worrn sünd. Aver ok al de Babylonier hebbt in dat Steernbild en Hund sehn, de den Jager Orion folgen de. De ollen Ägypters hebbt dorgegen in dat Steernbild jemehr Göddin Isis sehn. De Greken hebbt dorin den Hund vun de Aurora sehn, de gauer wesen hebben schall as all annern. Ok se hebbt em as Jagdhund to’n Orion toordent. De bannig helle Steern Sirius hett al jümmer
◄ | 6. Johrhunnert v. Chr. | 5. Johrhunnert v. Chr. | 4. Johrhunnert v. Chr. | ► 470er v. Chr. | 460er v. Chr. | 450er v. Chr. | 440er v. Chr. | ► 475 v. Chr. | 474 v. Chr. | 473 v. Chr. | 472 v. Chr. | 471 v. Chr. | ► | ►► Um düt Johr rüm warrt dat Röömsche Königriek umwannelt in en Republiek. Na de Legenn schall dat al 509 v. Chr. passeert ween, as de Römers ehrn lesten König Tarquinius Superbus („Tarquinius den Stolten“) verdreven hefft. Man histoorsch is dat um düsse Tied rum passeert.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 290er v. Chr. | 280er v. Chr. | 270er v. Chr. | 260er v. Chr. | 250er v. Chr. | 240er v. Chr. | 230er v. Chr. | ► ◄◄ | ◄ | 268 v. Chr. | 267 v. Chr. | 266 v. Chr. | 265 v. Chr. | 264 v. Chr. | 263 v. Chr. | 262 v. Chr. | 261 v. Chr. | 260 v. Chr. | ► | ►► De Eerste Punische Krieg twuschen Rom un Karthago geiht los. He duert bit 241 v. Chr.. Amenne hett Rom wunnen un Karthago verleert sien Besitt in Sizilien.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | ► ◄◄ | ◄ | 222 v. Chr. | 221 v. Chr. | 220 v. Chr. | 219 v. Chr. | 218 v. Chr. | 217 v. Chr. | 216 v. Chr. | 215 v. Chr. | 214 v. Chr. | ► | ►► De Tweete Punische Krieg twuschen Rom un Karthago geiht los. He duert bit 201 v. Chr.. Amenne hett Rom wunnen un Karthago verleert all sien Besitt buten Afrika un siene ganze Flott.
◄ | 3. Johrhunnert v. Chr. | 2. Johrhunnert v. Chr. | 1. Johrhunnert v. Chr. | ► ◄ | 170er v. Chr. | 160er v. Chr. | 150er v. Chr. | 140er v. Chr. | 130er v. Chr. | 120er v. Chr. | 110er v. Chr. | ► ◄◄ | ◄ | 153 v. Chr. | 152 v. Chr. | 151 v. Chr. | 150 v. Chr. | 149 v. Chr. | 148 v. Chr. | 147 v. Chr. | 146 v. Chr. | 145 v. Chr. | ► | ►► De Drüdde Punische Krieg twuschen Rom un Karthago geiht los. He duert bit 146 v. Chr.. Amenne hett Rom wunnen un de Stadt Karthago warrt in Dutt maakt. Dat Land warrt vun Rom dalslaken un kriggt den Naam vun de Provinz Africa. Massinissa, König vun Numidien (* 238 v. Chr.)
Oost-Fläämsch (up Fläämsch un Nedderlannsch Oost-Vlaams) is en Grupp vun Dialekten vun de Nederlannsche Spraak in Belgien un de Nedderlannen. Oost-Flannern in Flannern is dat Rebeet, wo de meisten Lüde leevt, de düsse Dialekten snackt. In de Nederlannen warrt dat blots in Delen vun Seeland sproken. Oost-Fläämsch weer in't Middelöller en Deel vun't Dietsche, wat en Deel vun't Nedderlannsch weer. Oost-Fläämsch warrt üm Aalst, Beveren, Deinze, Dendermonde, Eeklo (Meetjesland), Gent, Geraardsbergen, Hulst, Lokeren, Ninove, Oudenaarde, Sint-Niklaas, Sluiskil, Terneuzen, Wetteren un Zottegem ümto snackt. Franzosen, Spanier un Öösterrieker harrn Infloot op't Oost-Fläämsch.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 270er v. Chr. | 260er v. Chr. | 250er v. Chr. | 240er v. Chr. | 230er v. Chr. | 220er v. Chr. | 210er v. Chr. | ► ◄◄ | ◄ | 245 v. Chr. | 244 v. Chr. | 243 v. Chr. | 242 v. Chr. | 241 v. Chr. | 240 v. Chr. | 239 v. Chr. | 238 v. Chr. | 237 v. Chr. | ► | ►► De Eerste Punische Krieg twuschen Rom un Karthago geiht na över 20 Johren toenne. He füng 264 v. Chr. an. Amenne hett Rom wunnen un Karthago verleert sien Besitt in Sizilien.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | ► ◄◄ | ◄ | 205 v. Chr. | 204 v. Chr. | 203 v. Chr. | 202 v. Chr. | 201 v. Chr. | 200 v. Chr. | 199 v. Chr. | 198 v. Chr. | 197 v. Chr. | ► | ►► Mit de Slacht bi Zama geiht de Tweete Punische Krieg twuschen Rom un Karthago toenne. He füng 218 v. Chr. an, as Hannibal över de Alpen gahn un in Italien inmarscheert is. . Amenne hett Rom wunnen un Karthago verleert all sien Besitt buten Afrika un siene ganze Flott.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 240er v. Chr. | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | ► ◄◄ | ◄ | 220 v. Chr. | 219 v. Chr. | 218 v. Chr. | 217 v. Chr. | 216 v. Chr. | 215 v. Chr. | 214 v. Chr. | 213 v. Chr. | 212 v. Chr. | ► | ►► In den Tweeten Punischen Krieg twuschen Rom un Karthago sleiht de Felherr Hannibal vun Karthago de Römers in de Slacht bi Cannae. Dat is de swaarste Nedderlage vun de Römers in de Geschicht bit dorhen. Dat fehlt nich veel un Hannibal kriggt Rom unner.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | ► ◄◄ | ◄ | 208 v. Chr. | 207 v. Chr. | 206 v. Chr. | 205 v. Chr. | 204 v. Chr. | 203 v. Chr. | 202 v. Chr. | 201 v. Chr. | 200 v. Chr. | ► | ►► In den Tweeten Punischen Krieg twuschen Rom un Karthago dreiht sik dat Glück endgüllig. De röömsche Feldherr Scipio sett na Afrika över un stritt dor wieter gegen de Karthagers.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | ► ◄◄ | ◄ | 206 v. Chr. | 205 v. Chr. | 204 v. Chr. | 203 v. Chr. | 202 v. Chr. | 201 v. Chr. | 200 v. Chr. | 199 v. Chr. | 198 v. Chr. | ► | ►► In den Tweeten Punischen Krieg twuschen Rom un Karthago winnt de röömsche Feldherr Scipio in de Slacht bi Zama in Noordafrika endgüllig gegen Karthago siene Truppen. Nu is dat mit de Karthagers ehre Macht toenne un de Krieg is verlaren.